
E L Ő T E R J E S Z T É S

Sülysáp Város Önkormányzata Képviselő-testületének

2018. január 25-én tartandó munkaterv szerinti ülésére

15. napirendhez

Tárgy: Közvilágítás bővítése a sápi temető parkolójában
Tisztelt Képviselő-testület!
Lakossági jelzések érkeztek, hogy a sápi temető új aszfaltozott felső parkolója sötét, így a lehajtón veszélyes a közlekedés. A problémát kivizsgáltuk, és megállapítottuk, hogy parkoló megfelelő megvilágításához két új közvilágítási oszlop elhelyezése szükséges LED-es lámpatestekkel.

Ennek megtervezésére és kivitelezésére a korábban a településünkön már hasonló munkákat végző Polytechnic Light Kft.-től kértünk ajánlatot, amelynek összege – előzetes kalkuláció szerint – 400.000 Ft+áfa.
Kérem az előterjesztés szíves megtárgyalását és döntésük meghozatalát.
…/2018. (I. 25.) ÖKT határozati javaslat

Sülysáp Város Önkormányzatának Képviselő-testülete 

1./ dönt a sápi köztemetőnél kialakított új parkoló közvilágításának kiépítéséről, melynek megtervezésével és kivitelezésével ajánlata alapján a Polytechnic-Light Kft.-t (2117 Isaszeg Hunyadi utca 2/a.) bízza meg,
2./ a kivitelezés 400.000 Ft+áfa költségét a 2018. évi költségvetés beruházási keretében biztosítja,
3./ felkéri és felhatalmazza a polgármestert a szükséges intézkedések megtételére.

Határidő: 2018. április 30.
Felelős: polgármester

Sülysáp, 2018. január 17.

Horinka László s.k. 

